আঁচল (অভিনেত্রী)

হাসনাহেনা আঁখি আঁচল (জন্ম: ২৬ আগষ্ট ১৯৯২) একজন বাংলাদেশী অভিনেত্রী। রাজু আহাম্মেদ পরিচালিত ভূল (২০১১) চলচ্চিত্রের মাধ্যমে ঢালিউডে তার অভিষেক হয়। ভূল চলচ্চিত্রটি ২০১২ সালে দিল্লির আন্তর্জাতিক চলচ্চিত্র উৎসবে উদ্বোধনী চলচ্চিত্র হিসেবে প্রদর্শিত হয়। তার প্রথম ব্যবসা সফল চলচ্চিত্র জটিল প্রেম। আঁচলের জন্ম ও বেড়ে ওঠা খুলনায়। তার পিতা মোঃ হাফিজুর রহমান এবং মাতা সালমা বেগম। তার বড় ভাই আশিকুর রহমান। তিনি খুলনা পাইওনিয়র গার্লস স্কুলে পড়াশোনা করেন। তিনি আনন্দধারা একাডেমীতে ও পরে পাঁচ বছর বাফায় নাচ শিখেছেন। অষ্টম শ্রেণিতে থাকাকালীন অংশ নেন এসিআই গ্রুপের একটি বিজ্ঞাপনে। অভিনেত্রী শাবনূরের চলচ্চিত্র দেখে তিনি অভিনয়ের প্রতি আগ্রহী হয়ে ওঠেন। এ প্রসঙ্গে তিনি বলেন, "সপ্তম শ্রেণীতে থাকাবস্থায় শাবনূর আপার ‘মধুর মিলন’ ছবিটি টিভিতে দেখি। তখন আমি শাবনূর আপার অনেক ছবিই দেখেছি। আর তার অভিনয় দেখে আমারও ইচ্ছে জাগে নায়িকা হবার।" ২০১১ সালে রাজু আহম্মেদের ভুল দিয়ে আঁচলের চলচ্চিত্রে অভিষেক ঘটে। এরপর তিনি মাসুদ কায়নাতের বেইলি রোড চলচ্চিত্রে অভিনয় করেন। পরপর দুই সপ্তাহে বিকল্প ধারার এই দুটি চলচ্চিত্র মুক্তি পায়। এরপর তিনি বাপ্পি চৌধুরীর বিপরীতে জটিল প্রেম (২০১৩) ছবিতে অভিনয় করেন, যা বাণিজ্যিক সফলতা লাভ করে। ২০১৪ সালে শাহ মোহাম্মদ সংগ্রাম পরিচালিত কি প্রেম দেখাইলা চলচ্চিত্রে অভিনয় করে তিনি প্রশংসিত হন। একই বছর তিনি সাফি উদ্দিন সাফির প্রণয় মারপিটধর্মী চলচ্চিত্র ফাঁদ - দ্য ট্র‍্যাপে অভিনয় করেন, যেখানে তিনি প্রথমবারে মতো শাকিব খানের সঙ্গে অভিনয় করেন এবং আরিফিন শুভর বিপরীতে কিস্তিমাত চলচ্চিত্রে অভিনয় করেন। ২০১৪ সালে তিনি দেবাশীষ বিশ্বাসের মন জ্বলে নামে একটি চলচ্চিত্রে চুক্তিবদ্ধ হন। কিন্তু পরিচালক ২০১৬ সালে গল্পে পরিবর্তন আনেন এবং তার স্থলে পরীমনিকে চুক্তিবদ্ধ করেন। এছাড়া তিনি রাজাবাবু, বাদশা ও মিশন আমেরিকা নামের তিনটি ছবিতে চুক্তিবদ্ধ হওয়ার পরও বাদ পড়েন। ২০১৯ সালে বিশ্ব ভালোবাসা দিবস উপলক্ষ্যে মুক্তি পায় তার অভিনীত দাগ হৃদয়ে। এতে তার সহশিল্পী ছিলেন বাপ্পি ও মীম। এই বছর মার্চ মাসে শওকত আলী ইমনের ইউটিউব চ্যানেলে প্রকাশিত হয় তার অভিনীত রোজিনা খানের গাওয়া "চন্দ্র তারা" গানের মিউজিক ভিডিও। এটি পরিচালনা করেন হাবিব রহমান। ২০২১ সালে তাকে সৈয়দ অমির গাওয়া "ও জান রে" গানের মিউজিক্যাল ফিল্মে দেখা যায়। অন্তর হাসানের পরিচালনায় গানটিতে আঁচলের সাথে আরও অভিনয় করেছেন সৈয়দ অমি, এলআর সীমান্ত, রাজু সরকার ও শম্পা নিজাম। অবসরপ্রাপ্ত প্রেমিক (২০২২) মিলু, কামরুজ্জামান। "কাজে মনোযোগী হয়েছেন আঁচল"। বাংলানিউজটোয়েন্টিফোর.কম। ২৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।  মানজুর, মাহমুদ (১২ জানুয়ারি ২০১৬)। "ঢাকা ছাড়লেন আঁচল: আমি নোংরা রাজনীতির শিকার"। বাংলা ট্রিবিউন। ৮ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২১।  "নায়ককেন্দ্রিক নয় শাকিব-আঁচলের 'ফাঁদ'"। bdnews24.com (ইংরেজি ভাষায়)। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৫।  "আজ আঁচলের টিকে থাকার লড়াই"। NTV Online। সংগ্রহের তারিখ ২০১৯-০৬-২৫।  "শাকিবের ফাঁদে আটক আঁচল"। প্রিয়.কম (ইংরেজি ভাষায়)। সংগ্রহের তারিখ ২০১৯-০৬-২৫।  "আঁচল আউট, পরীমনি ইন"। দৈনিক প্রথম আলো। ২৫ ফেব্রুয়ারি ২০১৬। সংগ্রহের তারিখ ১৩ ফেব্রুয়ারি ২০২১।  "বাপ্পির দুই নায়িকা 'দাগ হৃদয়ে' মুক্তি পাচ্ছে শুক্রবার"। আরটিভি অনলাইন। ৭ ফেব্রুয়ারি ২০১৯। সংগ্রহের তারিখ ১৩ ফেব্রুয়ারি ২০২১।  "বাপ্পী-মিমের দাগ হৃদয়ে"। বাংলাদেশ প্রতিদিন। ৮ ফেব্রুয়ারি ২০১৯। সংগ্রহের তারিখ ১৩ ফেব্রুয়ারি ২০২১।  "সিনেমার বাইরে আঁচল"। দ্য ডেইলি স্টার। ২০ মার্চ ২০১৯। সংগ্রহের তারিখ ১৩ ফেব্রুয়ারি ২০২১।  "মিউজিক ভিডিওতে চিত্রনায়িকা আঁচল"। দৈনিক যুগান্তর। ২৯ ডিসেম্বর ২০২০। সংগ্রহের তারিখ ১৩ ফেব্রুয়ারি ২০২১।  "মিউজিক্যাল ফিল্মে আঁচল"। দৈনিক ইত্তেফাক। ২০ জানুয়ারি ২০২১। সংগ্রহের তারিখ ১৩ ফেব্রুয়ারি ২০২১।  "আঁচলের প্রথম"। Bangladesh Journal Online। সংগ্রহের তারিখ ২০২৩-০৫-২৫।  উইকিমিডিয়া কমন্সে আঁচল (অভিনেত্রী) সংক্রান্ত মিডিয়া রয়েছে। বাংলা মুভি ডেটাবেজে আঁচল ইন্টারনেট মুভি ডেটাবেজে আঁচল (ইংরেজি)